മഹാഭാരതം മൂലം/വനപർവം/അധ്യായം136
1 [യവ]
     പ്രതിഭാസ്യന്തി വൈ വേദാ മമ താതസ്യ ചോഭയോഃ
     അതി ചാന്യാൻ ഭവിഷ്യാവോ വരാ ലബ്ധാസ് തഥാ മയാ
 2 [ഭരദ്]
     ദർപസ് തേ ഭവിതാ താത വരാംൽ ലബ്ധ്വാ യഥേപ്സിതാൻ
     സ ദർപപൂർണഃ കൃപണഃ ക്ഷിപ്രം ഏവ വിനശ്യസി
 3 അത്രാപ്യ് ഉദാഹരന്തീമാ ഗാഥാ ദേവൈർ ഉദാഹൃതാഃ
     ഋഷിർ ആസീത് പുരാ പുത്ര ബാലധിർ നാമ വീര്യവാൻ
 4 സപുത്രശോകാദ് ഉദ്വിഗ്നസ് തപസ് തേപേ സുദുശ്ചരം
     ഭവേൻ മമ സുതോ ഽമർത്യ ഇതി തം ലബ്ധവാംശ് ച സഃ
 5 തസ്യ പ്രസാദോ ദേവൈശ് ച കൃതോ ന ത്വ് അമരൈഃ സമഃ
     നാമർത്യോ വിദ്യതേ മർത്യോ നിമിത്തായുർ ഭവിഷ്യതി
 6 [ബ്]
     യഥേമേ പർവതാഃ ശശ്വത് തിഷ്ഠന്തി സുരസത്തമാഃ
     അക്ഷയാസ് തന്നിമിത്തം മേ സുതസ്യായുർ ഭവേദ് ഇതി
 7 തസ്യ പുത്രസ് തദാ ജജ്ഞേ മേധാവീ ക്രോധനഃ സദാ
     സ തച് ഛ്രുത്വാകരോദ് ദർപം ഋഷീംശ് ചൈവാവമന്യത
 8 വികുർവാണോ മുനീനാം തു ചരമാണോ മഹീം ഇമാം
     ആസസാദ മഹാവീര്യം ധനുഷാക്ഷം മനീഷിണം
 9 തസ്യാപചക്രേ മേധാവീ തം ശശാപ സ വീര്യവാൻ
     ഭവ ഭസ്മേതി ചോക്തഃ സ ന ഭസ്മ സമപദ്യത
 10 ധനുഷാക്ഷസ് തു തം ദൃഷ്ട്വാ മേധാവിനം അനാമയം
    നിമിത്തം അസ്യ മഹിഷൈർ ഭേദയാം ആസ വീര്യവാൻ
11 സ നിമിത്തേ വിനസ്തേ തു മമാര സഹസാ ശിശുഃ
    തം മൃതം പുത്രം ആദായ വിലലാപ തതഃ പിതാ
12 ലാലപ്യമാനം തം ദൃഷ്ട്വാ മുനയഃ പുനർ ആർതവത്
    ഊചുർ വേദോക്തയാ പൂർവം ഗാഥയാ തൻ നിബോധ മേ
13 ന ദിഷ്ടം അർഥം അത്യേതും ഈശോ മർത്യഃ കഥം ചന
    മഹിഷൈർ ഭേദയാം ആസ ധനുഷാക്ഷോ മഹീധരാൻ
14 ഏവം ലബ്ധ്വാ വരാൻ ബാലാ ദർപപൂർണാസ് തരസ്വിനഃ
    ക്ഷിപ്രം ഏവ വിനശ്യന്തി യഥാ ന സ്യാത് തഥാ ഭവാൻ
15 ഏഷ രൈഭ്യോ മഹാവീര്യഃ പുത്രൗ ചാസ്യ തഥാ വിഭൗ
    തം യഥാ പുത്ര നാഭ്യേഷി തഥാ കുര്യാസ് ത്വ് അതന്ദ്രിതഃ
16 സ ഹി ക്രുദ്ധഃ സമർഥസ് ത്വാം പുത്ര പീഡയിതും രുഷാ
    വൈദ്യശ് ചാപി തപസ്വീ ച കോപനശ് ച മഹാൻ ഋഷിഃ
17 [യ്]
    ഏവം കരിഷ്യേ മാ താപം താത കാർഷീഃ കഥം ചന
    യഥാ ഹി മേ ഭവാൻ മാന്യസ് തഥാ രൈഭ്യഃ പിതാ മമ
18 ഉക്ത്വാ സ പിതരം ശ്ലക്ഷ്ണം യവക്രീർ അകുതോഭയഃ
    വിപ്രകുർവന്ന് ഋഷീൻ അന്യാൻ അതുഷ്യത് പരയാ മുദാ